ابردین

ابردین د سکاټلینډ په شمال ختیځ کې یو ښار دی، او د سکاټلینډ دریم ډېر گڼ مېشتی ښار ګڼل کیږي. ابردین د سکاټلینډ یو د ۳۲ سیمه ایزو حکومتي شوراګانو څخه دی، او نفوس یې  ۱۹۸,۵۹۰ اټکل سوی دی. دا ښار د انگلستان ۳۹م تر ټولو ګڼ نفوسه جوړه شوې سیمه بلل کيږي او اوږده، شګلنه سمندرغاړې او سمندري اقلیم لري، چې یخ، اوړی او معتدله باراني ژمی لري.

ابردین ښار د ابردین پوهنتون له کبله مشهور دی، چې په ۱۴۹۵ کال کې د انگلیسي ژبې د نړۍ پنځم زوړ پوهنتون په توگه رامنځ ته شو او په زاړه ابردین کې موقعیت لري.

په ۱۹۶۹ کال کې د شمالي سمندر د تېلو له کشف راهیسې، ابردین د اروپا د سمندري تېلو پلازمېنې په توگه پېژندل کيږي. د ډي او ډان سیندونو د خولې شاوخوا د تاریخي کلیو د کشف پر بنسټ، داسې انگېرل کیږي چې د ابردین په شاوخوا سیمه کې لږترلږه له ۶,۰۰۰ کالو راهيسې انسانان مېشت وو.
 سرچينې